bavarian-nlp/barwiki-20250901 huggingface dataset:
Karina Verlag

Da Karina Verlag is a östareichischa Buachvalog mit Sitz in Wean. Es Programm umfosst Belletristik, Kindabiacha, zeitgenössische und gsööschoftskritische Literatua sowia Biografien im Vazöhschtüü.
Da Valog is im August 2014 vo da Karin Pfolz in Vabindung mim Varein "Respekt für Dich – AutorInnen gegen Gewalt" gründt wuan, vo dem sie aa de Vuasitzande is. De Karin Pfolz hot iare eignan Erfoahrungan mit am gwoittätign Ehemau im Buach "Manchmal erdrückt es mich, das Leben" niedagschriem.
Seit Juni 2015 oabat da Karina Verlag eng mim Sarturia-Verlag zaum.
Duach de Publikationan vom Valog wiad de Gwoitopfahüüf in Östareich bzw. da "Verein Autonome Österreichische Frauenhäuser" untaschtützt.
Autorenna

Autorenna (dt.: Automobilsport, engl.: "car racing") is a Motorsport mid Foarzeig, de wo mindastns via Radln ham.
As easchte Autorenna hods am 22. Juli 1894 gem und hod vo Paris af Rouen gfiaht (126 km). 102 Foarzeig worn do ogmejdt. Davo worn 39 mid Dampfotriab, 38 mid Benzinmotoa, 5 mid Elektromotoa, 5 mid kompromiada Luft otriebn und a Foarzeig mid Fedamechanismus. 15 Autos san ins Zui keman. Siega wor da Albert Jules Graf de Dion mid an Dampfwogn.
Kategoriena.
De wichtigsten Autospoatoartn san:
Fluticason/Salmeterol

Fluticason/Salmeterol is a hochwiaksams Kombipreparat zua Behandlung vo Asthma, chronischa Bronchitis und COPD ("chronic obstructive pulmonary disease", "kronisch obstruktive Beischlkrangheid").
Es wead vo da Firma GlaxoSmithKline unta vaschiednan Marknnama vakafft, inklusiv Advair (in da USA und in Kanada), Seretide (Brasilien, Indien, Australien, Kolombien, EU, Mexico, Neiseeland, Siid Afrika, Siid Korea, UK, Estland), Viani (Deitschland), Adoair (Japan) und Foxair (Siid Afrika). In Indien weads vo da Firma Intas untan Nama Quikhale SF vatriebn. As Patent is in da USA 2010 ausglaffa und in Eiropa anno 2013.
Asthma

Asthma oda Asthma bronchiale (vo , ‚Odmnout‘) is a kronisch-entzindliche Krangheid vo de Odmweg vabundn mid ana Ibaempfindlichkeid vo de Bronchien. De Entzindung fiaht za ana Vaengung vo de Odmweg (sognennde Bronchialobstruktion). Des fiaht za Dauahuastn, Schleimstau und Odmbeschweadn ba Belostung. Es ko zeidweis daduach an reglrechtn Ofoi vo Odmnout vauasocha, vabundn mid da Angst z dasticka. Asthma is im Untaschied za COPD (Rauchabeischl) heilbor.
Vauasocht wead de Vaengung vo de Bronchien duach vateakte Schleimbuidung, Vakrampfung vo da Bronchialmuskulatua und vo Ödeman vo da Bronchialschleimhaut. De Vaeengung vo de Bronchien is reversibl, des hoasst, Asthma ko behandlt wean.
Asthma ko duach vui vaschiedne Umwejdreize entsteh. Finf Prozend vo de Eawoxanan in Bayern und Östareich und siebn bis zehn Prozent vo de Kindln loadn an Asthma bronchiale.
Rauchabeischl

Rauchabeischl, aa kronisch obstruktive Lungakrangheid oda COPD (dt. "chronisch obstruktive Lungenerkrankung", , Obkiazung: "COPD") is a Sammebegriff fia a Gruppn vo Lungakrangheidn, de wo duach Huastn, Lungaharing und Odmnout ba Belostung kennzoachnet is. Dazua ghean voa oim "kronisch-obstruktive Bronchitis" ("Rauchahuastn") und "Lungaemphysem". Im Untaschied za Asthma is COPD unheilbor. Da Krangheidsvalaf ko duach Behandlung nua vazegat bzw. a Vaschlechtarung bestnfois gstoppt wean.
Ma schäzt, dass wäidweit umara 600 Milliona Menschan an ana COPD leidn. In da USA is de COPD de viathaifigste Doudesuasoch.
Josef Alois Gleich

Josef Alois Gleich (* 14. Septemba 1772 in Wean; † 10. Februar 1841 in Wean) woa'r a östareichischa Beaumta, Theatadichta und Romanschriftstölla. Ea woa'r a Zeitgenosse vom Ferdinand Raimund, vom Johann Nestroy, vom Adolf Bäuerle und vom Carl Meisl.
Leb'n.
Da Josef Alois Gleich is bei dene Piarist'n in da Josefstod untarricht't wua'n. 1790 håt ea mit 18 Jahrln a Austöllung in da Staatsvawoitung kriagt. Do is ea daunn vierz'g Joahr laung, nämli bis 1830, im sölb'n Büro hock'n blieb'n. Mit 60 Joahr'n haum's eahm daunn freig'stöllt und ea håt an Hofdienst im Kaisahaus kriagt.
Scho wia'r a no a Beaumta g'wes'n is, håt ea quasi neb'nbei a gaunze Menge Romane (hauptsächlich Grus'lromane) und Theatastückl'n g'schrieb'n. Weul's ollas z'saumm üwa 350 Weakl'n wua'n san, kaunn ma eahm mit an guat'n G'wiss'n ois wichtich'n Vatreta vom Alt-Wiener Volkstheater bezeichna. Z'samma mit'm Bäuerle und mit'm Meisl woa da Gleich ana von de "Groß'n Drei", von denana da Raimund sozusåg'n da Nåchfoiga wua'n is. In Raimund håt da Gleich scho boid aum Theata kräftich proteschiat und da Raimund is z'weg'n da Heirat mit seina Tochta aa no sei Schwiegasohn wua'n – obwoi da Raimund se z'erscht g'streibt g'håbt håt, wås 1819 a muadstrumm Theataskandal woa. De Louise Gleich håt nemlich aungeblich vom Raimund a Kind kriagt, owa es ist nia wiakli sicha g'wes'n, ob da Raimund üwahaupt's da Voda woa. Weul owa des Publekum mit olla G'woit de Hochzeit valaungt håt, is' daunn do g'schehg'n.
Da Grund füa'n Raimund sei Weigarung woa'n Gerücht' üwa'n Leb'nswaund'l von da Luise g'wes'n, weu se scho ois Mindajahriche in' sogenaunnt'n „Horscheltsche Kinderballettskandal am Theater an der Wien“ mit'm Alois Kaunitz vawick'lt woa. Nåch ana zeitgenössisch'n Behauptung håt da Voda Gleich sei eigane Tochta aun den auf Kindasex fixiat'n Kaunitz vakauft.
Da Gleich håt fåst nua füa's Theater in der Josefstadt und füa's Leopoldstädter Theater g'schrieb'n. Etliche von seine Stückln san unta de Pseudonym' "Adolph Blum", "Ludwig Dellarosa", "Alois Kramer" oda "H. Walden" easchiena.
Mit 69 Jahrln is da Josef Alois Gleich aum 10. Februar 1841 schwaa vaschuidet in Wean g'stua'm.
1960 is in da Donaustod (22. Weana Beziak) de "Gleichgasse" nåch eahm benaunnt wua'n.
Eco.mont

Is "eco.mont – Journal on Protected Mountain Areas Research and Management" is a wissnschoftliche Fochzeidschrift aus Estarreich, wos si mit Fuaschung in de Beag, und zwoa in Schutzgebiet beschäftigt. De Zeidschrit is peer-reviewed und open-access.
Genarölles.
De Zeidschrift is a gmoaschoftlichs Projekt vom "Alpine Network of Protected Areas", vom "International Scientific Committee on Research in the Alps", vo da "Estarreichischn Akademie vo de Wissnschoftn" und vo da "Universität Innsbruck". De Chefredakteur san da "Axel Borsdorf" und da "Günter Köck". De easchte Ausgob woa 2009. Is Haupthema vo eco.mont is wissnschoftliche Fuaschung und Natuaschutz in Schutzgebiet, wos in de Oipm liegn, owar aa in aundare Beagregionan. Bis 2014 woa s vuawiegand a Printmedium, de anzlnan Artike hod ma si im Netz kaufn kenna. Seid 2015 is a open access Journal, des haaßt, ma kau si de Artike ois PDF im Netz gratis owelodna.
Indexierung.
Is eco.mont is in de wissnschoftllichn Datnbankn " Science Citation Index Expanded", "Current Contents/Agriculture", "Biology &amp; Environmental Sciences", und "Scopus" aufgnumma. Mid Staund 2015 is da Impact Factor bei 0,394.
Carl Meisl

Carl Meisl (* 30. Juni 1775 in Laibach; † 8. Oktober 1853 in Wean) woa'r a östareichischa Beaumta und Dramatika, a Zeitgenosse vom Josef Alois Gleich, vom Ferdinand Raimund und vom Johann Nestroy.
Leb'n.
Nåch da Matura in Laibach is da Meisl in'n Staatsdienst gaunga. Ea is Fourier wua'n und mit da Zeit zum k.k. Rechnungsfüahra und Feldkriagskommissäa avauntschiat. Da Åbschluss von seina Karrier' woa de Eanennung zum Rechnungsråt im Marinedepartement. 1840 is ea mit dem Raung in Pension gaunga.
Da Meisl woa neb'n an Adolf Bäuerle und in Josef Alois Gleich ana von de wichtigst'n Dichta vom Alt-Wiener Volkstheater, bevua da Ferdinand Raimund und nocha da Johann Nestroy eahna Glaunzzeit g'håbt hå'm. Bekaunnt ia ea b'sundas duach seine hamuavolle Parodien von eanste Theatastückl'n und Opern wua'n.
Wia aum 3. Oktoba 1822 des Theater in der Josefstadt wiedarum aufg'måcht wua'n is, håt da Meisl des Festg'spül "Die Weihe des Hauses" vafåsst, zu dem da Ludwig van Beethoven de Musi komponiat håt.
1853 is da Carl Meisl mit 78 Jahrln in Wean g'stuab'n.
Geheimnis um ...

Geheimnis um ... (Originäutitl: "Mystery of" bzw. "Five Find-Outers") is a Kindabuachreih vo da englischn Audorin Enid Blyton.
Biacha.
Geheimnis um ...
Inhoid.
De 5 Spianosn Dicki, Rolf, Gina, Flip, Betti und da Hund Purzel klärn Vabrechn auf. Des sigd da Dorfpolizist vo Peterswalde Herr Grimm (den de Spianosn Wegda nenna wei ea des imma durch de Stroßn schreid) ned so gern und bschwerd se ofd bei de Oidan. Sei Chef olladings, da Inspektor Jenks (spada Chefinspektor, am Schluss Direktor) sigd des andas und is rechd dankbar, dass de Spianosn de Fälle aufklärn. Ea find oba, dass de fünfe se ned so ofd in Gfoar bringa soidn.
Biachln zum Huachn.
Seit 2002 san drei von de Biachln ois Biachln zum Huachn bei „Der Hörverlag“ aussekeman:
Heaspui.
Zwischn 1966 und 1982 san eife von de Biachln ois Heaspui auf Fontana Laungspuischeim und Karusell Musikasettn (des san olle zwoa Label von da PolyGram). De Sprecha haum von aana Foign zua Nextn gwexlt.
Enid Blyton

Enid Blyton (* 11. August 1897 in Dulwich, London Borough of Southwark; † 28. Novemba 1968 in London)
woar a englische Kindabuachautorin. Sie hod üba 700 Gschichdn gschriem und ihre Biacha san in üba 100 Sprochn übasetzt worn. Sie war zwoamoi vaheirad und hod zwoa Kinda de Imogen und Gillian hoaßn. Wei se so vui Zeid ins Schreim vo Biacha investiert hod san ihre Kinda meisd vo Nannys vasorgd worn. Am 28. Novemba 1968 is sie in London gschdorm.
Bayern 3

Bayern 3 is des dritte Radioprogramm vom Bayerischen Rundfunk mit Sitz in Minga und deren Popwelle. Es horchen ungefähr 2,9 Millionen Bayern den Radiosender. Bayern 3 spielt Liada von die zwoadausnda bis heid, aber hauptsächlich werdn aktuelle Liada gspielt. Bayern 3 is üwa UKW nur in Bayern zu empfanga.
Sendungen.
Programm von Montag bis Donnerstag:
Es gibt nu vil weitere Sendungen auf Bayern 3, die da net gnannt werdn.
3 Italia

H3G S.p.A., in do Effentlichkeit bekonnt als 3 Italia (Tre Italia), isch ein Hendinetzonbiata in Italien. 3 Italia isch a 100%ige Tochta von Hutchison Whampoa Limited, de a in Österreich a Hendinetz betreibt. 3 Italia hot 10,1 Millionen aktive SIM Korten und isch somit do kloanschte Netzbetreiber Italiens.
Netzobdeckung in Italien.
96% wearn mit 3G (UMTS/HSDPA/HSPA+) obgedeckt.
88% wearn mit DC-HSPA+ obgedeckt.
47% wearn mit 4G/LTE obgedeckt.
Do rescht der italienischen Leit wearn mit Roaming mit TIM obgedeckt.
Kritik.
Tre isch bekannt in Italien fo seine vostecktn Koschtn. A wenn man seine Freieinheitn net vobraucht hot, stoaßt man am Monatsende af a saftige Rechnung. De hoachn Rechnungen entstian durch is Datenroaming mit TIM wo man 60,50Cent/MB zohlt. Tre schreibt de Koschtn obo lei ins Kleingedruckte.
Süwa

Süwa oda Suiba (dt.: Silber) is a chemischs Element mim Simboi: Ag und da Urdnungszoih 47. De wissnschoftliche Okiazung kimmd vam Ladeinischn: "argentum".
S'is vaglichn mid aundane Elemente guad vafurmboa und hod de häxde Loadfähigkeit vo olle.
Scho ba de oidn Egypta wor's a edls Metoi. Obwoi's in da Wödgschicht moastns ned so vü weat woa wia's Goid, hod's aa Zeidn und Landln geem, wos meah weat woa ois's Goid.
Kopfduach

A Kopfduach (dt.: Kopftuch, engl.: "headscarf") is a Stickl Stoff, wo am Schädl drong wead. Des Duach ko dreieckad, quadratisch oder rechteckad wia a Schal sei. Kopfdiachln wean aus vaschiednan Grindn drong; beispuisweis ois Schutz voa Kejdn, zua Hygiene (im OP-Soi, in da Kuchl usw.), ois Mode und zua sozialn Obgrenzung (Religion, Gruppn, Stamm).
Kopfdiacha wean mehra vo Weibaleit ois wia vo Mannan drong. Joarhundadelong worn Kopfdiacha in Eiropa noamala Oidog, heit sans zwegnan Islam zan Konfliktstoff worn. Fia monche san de extreman Kopfdiacha im Islam, wo ma neama vui vom Gsicht siegt, a Symboi fia de Untadrickung vo da Frau.
Ernst Meister

Ernst Meister (* 23. Februar 1926 in Wean; † 27. September 1986 aa duatn) woara estareichischa Schauspüla.
Leem.
Nochn End vom Zweitn Wöödkriag wora am weana Max-Reinhardt-Seminar. Easchte Aungaschmaus hoda in Linz und auna boa weana sognaunnte Off-Theata ghobt (des san wenig bis goaned subwenzioniate freie Theata mid an gaunz aan klaan Büdschee). 1952 hod eam owa da Leon Epp fix auns Wiener Volkstheater bundn. Duatn hoda daunn bis zu sein Doud mea ois 100 trogende Roin gschpüüt. Meister is vua oim wegn seina exzellentn Sprechkuitus in Estareich beriehmt gwesn. In de Fuffzga-, Sechzga und Siebzga-Joa woara vüü ois Radiosprecha und -Rezitatoa präsent. Aa da Fernseh-Kuituareihe "Der Fenstergucker" hoda ois Kommentarsprecha mid sein prägnantn Täumbre an Kuitcharakta gem. Ea is an braadn Publikum bekaunnt wuan, wäula in da populäan Fernseh-Stegreifreihe "Die liebe Familie" auftredn is (de Reihe woara Eafindung vom domolign ORF-Programmintendant Ernst Wolfram Marboe, dea wos si des ois Gegnstickl zua Proletn-Saga "Ein echter Wiener geht nicht unter" denkt hod). Da Ernst Meister woa vaheirod und hod zwaa Buam ghobt. Gwohnt hoda in Döbling im Helmut-Qualtinger-Hof.
Ernst Meister Hod a gaunzes Schippl Auszeichnungan kriagt, drunta in Berufstitl Kammerschauspieler und in Albin-Skoda-Ring. Am 27. September 1986 isa aunan Herzinfarkt in Wean gstuam.
Sei ehrnhoiba gwidmez Grob is aufm Grinzinger Friedhof in Wean (Gruppn 37, Reihe 2, Nummero 22).
Clara Zetkin

De Clara Zetkin (* 5. Juli 1857 in Wiederau, Saggsn; † 20. Juni 1933 in Moskau) woa a deitsche kommunistischa Politikarin. Sie woa zeascht Mitglied vau da Unabhängige Sozialdemokratische Partei Deutschlands (USPD) und vau da Kommunistischn Partei vau Deitschlaund (KPD).
Kiddl

A Kiddl (dt.: Kittel) wor im Boarischn uaspringle a jeds Gwand, des wo iban Hemad und iba da Blusn drogn worn is. Dazua gheat oiso oiss, vom Janka iban Orbatskiddl und de Kiddlschiazn bis zan Weibarock, ausgnumma nua as Gilet.
Dea Begriff hod im Boarischn a weit broadare Bedeitung ois wia im Deitschn. Kiddl fia Janka wead oba heit im Boarischn neama vawendt.
A earmelosa Kiddl, dea wo voan oda hintn vo obn bis untn knepft wead, wead Kiddlschiazn gnennt.
Kiddlschiazn

Kiddlschiazn (dt.: Kittelschürze oda Kleiderschürze) is earmelosa Kiddl, dea wo voan oda hintn vo obn bis untn knepft wead. Se san a Zwidda vo Fiada und Kiddl.
Sejchane Kidddlschiazn san in da Nochkriagszeid vo Friserinna und vo Hausfraun drogn worn. Moast worns aus Nylon (in da DDR aus Dederon, a Nylonplagiat), sejtn aus Baamwoi.
Gilet

As Gilet, aa Schilee oda Schilettl, (franzesisch fia „Westn“; dt. "Weste") is a Janka ohne Earmen. Dagegn is a Westn im Boarischn a Strickjoppn.
In an Haufa boarische Trachtn gheat fia de Manna a Gilet dazua. De Voadaseitn bsteht oft aus Fuiz, da Ruckn aus Stoff.
Gilets san in de lezdn Joar wieda modean worn. Es gibt Jeansgilets, Ledergilets, Stoffgilets oda gfuadade Giles zan Wearmeschutz.
Vodafone Italia

Vodafone Omnitel N.V. weart kontrolliert von do intanatoinalen Vodafone Group, isch in Italien do greaschte Hendinetzonbiata vo Italien vor TIM, Wind und 3.
Vodafone Italia hot in Italien 25,5 Millionen aktive SIM Koartn.
Gschicht.
Vodafone hot fria Omnitel Itakia ghoasn obo isch noa 2004 vo di intanationalen Vodafone Gruppn augikaft worden.
Vodafone isch seit 2012 do greaschte Hendinetzonbiata vo Italien.
Hendinetzobdeckung in Italien.
99,8% vo do italienischen Bevölkerung wearn vo 2G/GSM/GPRS/EDGE obgedeckt.
97,1% vo do italienischen Bevölkerung wearn vo 3G/UMTS/HSPA obgedeckt.
93% vo do italienischen Bevölkerung wearn vo 4G LTE obgedeckt.
Feschtnetz vo Vodafone Italia.
Vodafone isch noch TIM und Infostrada do 3.greaschte DSL Obiata in Italien.
77% wearn vo ADSL vo Vodafone Italia in Italien obgedeckt.
175 Gemeinden vo VDSL in Italien vo Vodafone Italia
91 Gemeinden vo VDSL2 (FTTC)
in Italien vo Vodafone Italia
Mailond und Bologna wearn vo FTTH (Glosfoser) obgedeckt vo Vodafone Italia
Turbobier

De Turbobier (Söwa gschriebm: TURBOBIER) san a Punk-/Rock-Band aus Wean.
Gschicht.
De Band hod aum 1. Jenna 2014 iah easchts Liadl "I hob an Koda" vareffentlicht. Nochdem dass weidare Musi-Clips auf YouTube gstööd wuan san, haums auf des hinauf easchte Konzeatln in Estarreich gspüüd. Im Juli 2014 is des Parodie-Video aufn Supahit vo da "Helene Fischer" - "Atemlos durch die Nacht" - , vo Turbobier auf - "Arbeitslos durch den Tag" - umgnennd, gschwind a YouTube-Hit gwuan. Bis heid hods a poa hundattausnd Klicks scho ghobt. Des hod eahna a Medienpräsenz brocht im ZDF, in da Bild-Zeitung, in da Süddeutschen Zeitung, im Kurier und im ORF und ATV. Zwaa Titlgschichtn in da "Wiener Bezirkszeitung" hods aa gebm.
Seidn Septemba 2014 vagreislt de Band iah eigans „Turbobier“ bei Konzertln und im Netz, des wos mid vaschiedane Brauareien in Deitschlaund und Estareich braut und konzipiat wiad. Mid n „Turbobier Bierrechner“ hod de Band iah eigans App aussabrocht.
A Joa nochn offiziöön Start hod de Grubbm im Weana "Schutzhaus zur Zukunft" an großn, ausvakauftn 1-Joa-Mulatschag gfeiat .
Im Aprü 2015 is "Arbeitslos durch den Tag" noch da Freigob vo da Uahebarin Kristina Bach im gaunzn deitschsprochign Raum aussabrocht wuan. Im Moment is de Band bei Warner Music unta Vatrog.
Im Summa 2015 san de Turbobier aufm Nova Rock und in Szene Openair auftredn.
Musi.
De Turbobier spüün an melodiösen Punkrock, den wos se söwa „Irokesentango“ haaßn. Textlich geht’s vuar oim um typische Drangla-Theman, wie Biakonsum, Floschenpfaund oda in Bezug vo stootlicha Stitzn. Da Sänga Marco Pogo singt fost nua in Weanarisch. Im Liad und im gleich gnenndn Musikvideo vo de "Die Bierpartei" präsentiad se de Band ois politische Partei und de "„legitime Vertretung aller Drangla, Tschecheranten und Tachinierer hierzulande“".
Diskografie.
Oibm
Liada
Auszeichnungan.
Amadeus Austrian Music Award
Beischltelefon

A Beischltelefon oda Stethoskop (griachisch: "stēthos" 'Brust'; franz.: , boarisch: "-skop", griach.: "skopós" 'Wochta') is im engan Sinn a medizinischs Gerät, des wos Geraische im Brustkoab (vua oim vau da Lungan, in Beischl) bessa heaboa mocht.
Stethoskop wean heit owa aa im Maschinabau gnuzt.
Gschicht.
Es Beischltelefon is 1816 vaum Franzosn René Théophile Hyacinthe Laënnec eafundn wuan. Ea wuit seine Uahwaschln net auf de Brust vau seine Patientn leng und hod desweng a Hoizrearl vawendt. Wiara gmeakt hod, doss a so sogoa bessa heat, hod a des zua an Stethoskop weida entwicklt.
Otto Clemens

Otto Clemens (* 21. Oktober 1946 in Wean) is a estareichischa Bühnen-, Fernseh- und Füümschauspiela und Fernsehsprecha. De östareichischn Fernsehzuschaua kennan eam ois de Stimme vo de Universum-Dokumentationen.
Leem.
Aufgwoxn isa in da Brigittenau, in da Universumstroßn 50. Duatn woara in da Voiksschui und am Realgymnasium. Otto Clemens hod in Wean Schauspiel studiat und aa beim Walter Lott vom Actors Studio in New York, damita des Method Acting vom Lee Strasberg daleant.
Theata und Füüm.
Zu seina bühnanmäßign Laufbahn zöön Mitgliedschoftn zum Burgtheater, zum Volkstheaters und zum Theater in der Josefstadt. Sei Oawat am Burgtheater hoda 1985 gschmissn, wäus bei de Proom zu "Die Frau vom Meer" von Henrik Ibsen Wickln gem hod weng da Regie von da Angelika Hurwicz. Vüü Schauspülakollegn hom sei konsequente Hoitung bewundat und hom si mid eam solidarisiat. Und recht hoda ghobt: De Auffiahrung is a Griff in Gatsch wuan.
Weng seine eafoigreichn Doastöllung vom Arnold in dem Stickl vom Gerhart Hauptmann "Michael Kramer" is eam 1987 von da Stod Wean de Josef-Kainz-Medäulie valiehn wuan.
Min Theater Der Kreis unta da Leitung vom George Tabori hoda Tuaneen gmocht bis noch Wellington in Neuseeland und Adelaide in Australien. Do hodaraa easchtmolig in englischa Sproch Theata gschpüüt.
Aa beim Füüm hod da Otto Clemens in a boa internationaln amerikanischn Produktionen mitgschpüüt: Unta aundan nem da Meryl Streep und James Woods in "Holocaust – Die Geschichte der Familie Weiß" 1978 unta da Regie vom Marvin J. Chomsky, wo a an SS-Offizia doagschtööt hod. In da TV-Serie "Wagner" min Richard Burton in der Titelroin woara da Gönner Karl Tausig.
A bsundare Leidnschoft vom Otto Clemens is des Schreim vo Drehbiachln.
Fernsehsprecha.
Ziemlich zeitig hod da Otto Clemens nem seine Hockn am Theata und beim Füüm augfaungt, ois Sprecher in zoireiche Heagschpüü mitzum tuan.
Im Fernsehen hod a mit seina Stimm vua oim de erfolgreichstn historischn TV-Dokumentations-Reihen vom ORF prägt, de do san: "Österreich I" und "Österreich II" oder "Hört die Signale" vom Hugo Portisch und Sepp Riff. Otto Clemens is aa da deitsche Erzööhla von dem bisher teiastn Computer-Animations-Sechstäula von da BBC. Des woan "Dinosaurier – Im Reich der Giganten" und "Die Erben der Saurier".
Seit 1987 is a denan estareichischn und deitschn Fernsehzuschauan bekaunnt wegn dera vüüfoch auszeichnetn Natur-Dokumentationsreihe "Universum", die jede Wochn Eigenproduktionen vom ORF und Koproduktionen mit aundare Senda (BBC, Discovery Channel...) zaagt. Do gebiaht in Otto Clemens a wesentlicha Auntäu vom Eafoig wegn seine Stimm. Se haum eam aa aan Exklusivvatrog aubotn, damit sei Stimm aa unvawexlboas Element von dera Reih is. Des hoda owa oglehnt, wäula si ned auf a anziche Soch festlegn woit. ServusTV hod 2011 min Otto Clemens ois Dazöhla a neiche Sendung "Terra Mater" augfaungt, de sofoat an großn Zuschauaeafoig brocht hod. 2014 hoda des owa wieda beend, damit a wieda wos aundas mochn kau.
Privat.
Otto Clemens ist vaheirot und hat zwaa Buam. Derzeit (2015) lebta in Wean.
Westn

A Westn (dt. "Strickjacke", engl. "Cardigan") is im Boarischn koa Schilettl sondan a gstrickta Janka.
Duach de Luftpoista zwischn de Maschn gibt a Westn an bsondas guadn Schutz voa da Kejdn. Da englische Nama "Cardigan" kimmt vo an britischn Generai ausn Krimkriag, dea wo de Westn gegn de Kejdn eigsezt ghobt hod. De Wiakung gegn de Kejdn hengt vo da Woi und vo da Dickn vom Fodn ob.
A Westen wead in da Regl voan knepft. Es gibt oba aa wejche mid Zipvaschluss. Daduach dass d as voan afgmocha konst, ko de Weame guad reguliad wean. A weidana Voatei gegniban Pullova is dea, dass d as ban Ausziagn ned iban Schädl ziagn muast.
West wean oft iban Hemad und untan Janka drogn.
A Kombi vo Pullova und Westn nennt ma Twinset.
Twinset

A Twinset is a Strickensemble, des wo voa oim vo Fraun drogn wead. Es bsteht aus ana Kombi vo an Pullova und ana Westn.
De Westn wead iban Pullova drogn is moast aus da gleichn Woi und da gleichn Foab.
Twinsets gibt's scho sei de 1930a Joar.
Tongva

De Tongva, ah Gabrieleño gnaund, sand a Indianervoik aus da Gegand vo Los Angeles.
Kuitur.
Iwa de Kuitur va de Tongva vur dera eana Christianisierung um 1770 is ned fü bekaund, weima Informationen iwa eana vurchristlichs Lebm erst danoch aufzeichnad hod.
Sproch.
Eaner Sproch, as "Tongva", ghert zur uto-aztekischen Sprochfamülie und is somid mim Aztekischn vawaundt.
Alexis Tsipras

Da Alexis Tsipras (, * 28. Juli 1974 in Athen) is a griachischa Voiksvatreta und grod da Vursitzende vo da Linksaußen-Partei Syriza.
Ba da Eiropawoi 2014 wor er Spitzenkandidat da eiropäischn Linken firs Omt vom Kommissionspräsidenten. Vam 11. Feber 2015 bis zam 20. August 2015, wo a sein Rücktritt eigreicht hod, wora Ministerpresident va Griachaland. Da Tsipras hod a di Wohln vom 20. September gwunna und is wieda Ministerpräsident worn.
Woffen-SS

De Woffen-SS (aumtle "Waffen-SS") wor ob 1939 d'Bezeichnung fir militärische Varbänd (de's eh scho frira gebm hod) va da SS. Seit Mitte 1940 wor sie organisatorisch eigenstandi und is untam unmittelboren Owabefö vom Reichsführer SS Heinrich Himmler gstaunden. Zur Woffen-SS ghernt sowoi de Kaumpfvarbänd ois ah d'Wochmaunschoften vo de Konzentrationsloga.
Liberales Forum

As Liberale Forum (LIF) wor a liberale Baddei in Estareich, de wos si 1993 va da FPÖ ogspoidn hod. De bekaunteste Vatretarin vam LIF wor Heide Schmidt, de vurher laung ba de Freiheitlichn mitgorweit hod. Aufgrund da nationalistischen Ausländerpolitik da FPÖ hods daun mid a poar aundane Obgordnete va de Freiheitlichn a neiche Baddei grindt.
2014 is as LIF in da neichan liberaln Baddei NEOS - Das neue Österreich aufgaunga.
Janka

Da Janka ("Janker") oder de Joppn ("Joppe") is a Obagwand und entspricht da breissischn "Jackn" ("Jacke"). Ea hod Eamen und wead voan moast knepft, ko oba aa an Zipvaschluss ham.
En Janka und de Joppn nua af de Tracht z beziagn, wias im Deitschn oft vasuacht wead, is foisch und entspricht ned da boarischn Tradition. Janka und Joppn san im Boarischn Synonyme, obwoi Joppn eha zan legern Hausjanka gsogt wead. En Janka zan Lodnjanka und de Joppn zua Strickwestn z macha, is a breissische Eafindung.
Es gibt an Haffa vaschiedne Janka: vom Anorak iban Blazer bis zan Sackl ("Sakko").